**H O T Ă R Â R E A NR. 12**

**din 31 ianuarie 2017**

**privind aprobarea** **reţelei şcolare a unităţilor de învăţământ preuniversitar şi preşcolar de stat şi particular, pentru anul şcolar 2017 -2018, în Municipiul Dej**

 **Consiliul local al Municipiului Dej,** întrunit în **ședința ordinară**  din data 31 ianuarie 2017;

 Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 27.180 din data de 28 decembrie 2016, al Secretarului Municipiului Dej, prin care se propune aprobarea reţelei şcolare a unităților de învățământ preuniversitar şi preșcolar de stat şi particular, pentru anul şcolar 2017 – 2018, în Municipiul Dej și a Adresei Nr. 13589/9 decembrie 2016 a Inspectoratului Școlar Județean Cluj, proiect avizat favorabil în ședința de lucru a Comisiei de învățământ – cultură din data de 27 ianuarie 2017;

 Ţinând cont de prevederile art. 61, alin. (2), art. 19, alin. (1) și alin. (4), art. 63 din Legea Educaţiei Naţionale Nr. 1 din anul 2011, art. 36, alin. (6), lit. a), ”pct. 1” şi art. 45 din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

 **Art. 1. Aprobă** reţeaua şcolară a unităților de învățământ preuniversitar şi preșcolar de stat şi particular, conform art. 61, alin. (2) din Legea Educaţiei Naţionale Nr. 1 /2011, pentru anul şcolar 2016 -2017 în Municipiul Dej, conform prevederilor din Anexei care face parte integrantă din prezenta hotărâre:

|  |  |
| --- | --- |
| **Clubul Copiilor Dej – finanțare M.E.N.** | **Structură învățământ** |
| **Colegiul Național ”Andrei Mureșanu” Dej** | **Personalitate juridică** |
| **Grădinița cu Program Prelungit ”Arlechino” Dej** | **Personalitate juridică** |
| **Grădinița cu Program Normal ”Arlechino” Structura 1 Dej** | **Structură învățământ** |
| **Grădinița cu Program Normal ”Arlechino” Structura 2 Ocna Dej** | **Structură învățământ** |
| **Grădinița cu Program Prelungit ”Junior” Dej** | **Personalitate juridică** |
| **Grădinița cu Program Normal ”Junior” Structura 1 Dej** | **Structură învățământ** |
| **Grădinița cu Program Prelungit ”Lumea Piticilor” Dej** | **Personalitate juridică** |
| **Grădinița cu Program Normal ”Lumea Piticilor” Structura 1 Dej** | **Structură învățământ** |
| **Grădinița cu Program Prelungit** **”Paradisul Piticilor” Dej** | **Personalitate juridică** |
| **Grădinița cu Program Prelungit ”Piticot” Dej** | **Personalitate juridică** |
| **Grădinița cu Program Normal ”Piticot” – structura 1 Dej** | **Structură învățământ** |
| **Liceul Tehnologic ”Constantin Brâncuși” Dej** | **Personalitate juridică** |
| **Liceul Tehnologic ”Someș” Dej** | **Personalitate juridică** |
| **Liceul Teoretic ”Alexandru Papiu Ilarian”Dej** | **Personalitate juridică** |
| **Școala Gimnazială ”A. Iancu” Dej** | **Personalitate juridică** |
| **Școala Gimnazială ”Mihai Eminescu”Dej** | **Personalitate juridică** |
| **Școala Gimnazială Nr. 1 Dej**  | **Personalitate juridică** |
| **Grădinița cu Program Prelungit ”Elpis” Dej** | **Personalitate juridică** |
| **Liceul Tehnologic ”Henri Coandă” Dej** | **Personalitate juridică** |
| **Școala Postliceală ”Louis Pasteur”Dej** | **Personalitate juridică** |

 **Art. 2**. Cu ducerea la îndeplinire a prevederilor prezentei hotărâri se încredinţează Direcţia Tehnică, Direcţia Economică, Compartiment Patrimoniu şi Compartiment Juridic din cadrul Primăriei Municipiului Dej.

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**